**Referat AMU 24. januar**

Til stade:

Sigbjørn Tvitekkja, hovudverneombod

Øyfrid Aufles, hovudtillitsvald UDF

Vigdis Øverland, hovudtillitsvald Fagforbundet

Beate Våge Lia, kommunalsjef helse og omsorg

Elisabeth Nerli, kommunalsjef oppvekst

Rikke Raknes, rådmann

Forfall:

Marianne Elsetrønning, bedriftshelsetenesten Avonova

Kommunalsjef samfunnsutvikling og drift (starter 1. februar)

Andre til stade:

Ingunn Haugland, einingsleiar ved Seljord skule, på sak 2

**Sak 01/23 - Godkjenning av saksliste og innhald**

På grunn av sjukdom og fråvær frå bedriftshelsetenesten utgår sakene 9, 10 og 11. Sak 5 utgår også då rapporten ikkje er klar. Desse sakane settast opp igjen på neste møte.

Vedtak: innkalling og sakslista vart godkjent

**Sak 02/23 - Godkjenning av protokoll frå førre møte 10.11.2022**

Det vart ingen merknader til protokollen.

Vedtak: protokoll vart godkjent

**Sak 03/23 - Orientering om avvik frå Seljord Barne- og ungdomsskule v/Ingunn Haugland**

Skulen vart bede om å gjere rede for handtering av elev som det har vore svært mange avvik knytt til over tid. Einingsleiar var til stade i saka og orienterte. Skulen har nå fått knytt til seg fleire kompetansemiljø (SAF/Senter for autismeforstyrrelser, BUP og HABU), og får nå god rettleiing i saka. det er etablert eit team rundt eleven. Dei tilsette opplev betre støtte no. Og det er framover viktig med ei bred tverrfagleg tilnærming i saka.

Vedtak: AMU tok saka til vitande.

**Sak 04/23 - Gjennomgang av avvik i Compilo**

Leier av AMU tok ei gjennomgang av innkomne avvik sidan sist møte. Det er ynskeleg med ei eiga superbrukar på compilo i oppvekst, i staden for Ingeborg Nenseter. Audny Barstad ble foreslått. Vidare kom det forslag om at dei to superbrukarane inviterast med i komande AMU, og at vi da avklarar korleis dei skal delta i desse møta vidare slik at vi får følgt opp alle avvik på best mogleg vis. Det er også viktig at det ryddast listene over dei som har tilgang, slik at dei som sluttar fjernast.

Vedtak: AMU tok gjennomgangen til orientering. Kommunalsjef oppvekst fyljer opp med å få ei eiga superbruker i oppvekst. Rådmann ber superbrukarane om å vaske listene over dei som har tilgang, og inviterer superbrukarane med i neste møte.

**Sak 05/23 - Førebels rapport frå evaluering omorganiseringsprosessen**

Saka vart utsett til neste gong då rapporten ikkje er klar enda.

**Sak 06/23 - Informasjon om medarbeidarundersøking – 10 faktor**

Sjå [[KF - Medarbeiderundersøkelse | 10FAKTOR](https://10faktor.no/)](https://10faktor.no/)

Rådmann fortalte om undersøkinga. Den skal gjennomførast anna kvart år. Det skal vere opplæring i metoden alle leiarane den 10. februar, og opplæring i bruk av resultata den 23. mars. Sjølve undersøkinga skal gjennomførast i veke 10 og 11.

Vedtak: AMU tok informasjonen til vitande.

**Sak 07/23 - Drøfte arbeidsmiljødag 2023**

Arbeidsgruppa er i gang med å planlegge dagen i 2023. Det har vore kontakt med fleire aktuelle bidragsytarar, blant anna arbeidstilsynet med tema konfikthandtering og førebygging av vold, NAV og bedriftshelsetenesten.

Foreløpig dato er 10. mai frå klokka 0900 til 1500. Leiar sjekkar dette ut og gir tilbakemelding.

Målgruppe: leiarar på alle nivå, tillitsvalde og verneombod. Ein må ta med niste sjølv, får servert frukt og kake. Håper på ein 70 – 80 personar.

Merk at vi etter kvart får ei eiga ressurs i kommunen i MAP eit heilheitleg opplæringsprogram i forståing, førebygging, handtering og oppfylging av aggresjon- og voldsproblematikk. Roar Finnebråten – fagleiar Psykisk helse og rus – startar på denne opplæringa. Han blir godkjent instruktør i MAP.

Vedtak: AMU tok informasjonen til vitande.

**Sak 08/23 - Kort gjennomgang av budsjettvedtak 2023 med særleg fokus på arbeidsmiljøsaker**

Rådmannen gikk igjennom budsjettforslaget, diskusjon og drøfting undervegs.

Vedtak: AMU tok informasjonen til vitande.

**Sak 09/23 - Forslag om å endre varigheit på verneombod og hovedvernombod verva frå 2 til 4 år**

Leiar av AMU la fram forslag om endring.

Vedtak: AMU vedtok å endre varigheit frå 2 til 4 år på verneombod og hovedverneombod.

**Sak 10/23 - Orientering om opplæring av HMS arbeid for verneombod/leiarar v/Marianne**

Saka vart utsett til neste gong då Marianne var sjuk.

Det var ikkje slik opplæring i fjor, så det er mange som treng opplæring nå. Vi håper å kunne ha opplæringa her i Seljord.

**Sak 11/23 - Årsmelding frå Bedriftsheletenesta/Avonova v/Marianne**

Saka vart utsett til neste gong då Marianne var sjuk.

**Sak 12/23 - Orientering om sjukefråvær 4. kvartal**

Rådmann la fram tal for 4. kvartal, samt for heile året 2022.

Sjå eiga presentasjon og XL-ark som ligg ved referatet.

Vedtak: AMU tok informasjonen til vitande.

**Eventuelt**

Årsmelding frå AMU 2022 kjem i neste møte.

Vigdis Øverland deltok i dag i sitt siste møte, og ble takka av med blome og gode ord frå leiar.